

**GLOSTRUP**

**KOMMUNE**

**Referat**

**Brugerbestyrelsen**

**for Glostrup Idrætsanlæg**

Mødedato: Torsdag den 15. juni 2023

Mødetidspunkt: kl. 18.00 (spisning fra kl. 17:30)

Mødelokale: Møderum 5, Glostrup Fritidscenter

Medlemmer: Louise Lauge Thorsen (Idrætsforeningerne)

Rasmus Kirkeby (Idrætsforeningerne)

Mette Dam Mikkelsen (Idrætsforeningerne)

Tommy Karlsson (Idrætsforeningerne)

Leif Meyer Olsen (Øvrige foreninger)

Dan Kornbek Christiansen (KB)

Gert Jensen (KB)

Thomas Bo Jensen (Folkeskolerne)

Heidi Taeger Mortensen (Glostrup Idrætsanlæg)

Anne Hørsving (Glostrup Ejendomme)

**Indholdsfortegnelse**

[1. Godkendelse af dagsordenen 3](#_Toc137189221)

[2. Meddelelser fra formanden 3](#_Toc137189222)

[3. Meddelelser fra Glostrup Idrætsanlæg 3](#_Toc137189223)

[4. Meddelelser fra øvrige 3](#_Toc137189224)

[5. Udmøntning af udviklingspuljen 3](#_Toc137189225)

[6. Stævne- og arrangementsoversigt 2023/2024 6](#_Toc137189226)

[7. Forslag til takster 2024 6](#_Toc137189227)

[8. Forbrugsoversigt pr. 31 maj 2023 7](#_Toc137189228)

[9. Status på anlægsprojekter 8](#_Toc137189229)

[10. Green Sport Facility – miljømål for GI 2023 8](#_Toc137189230)

## 1. Godkendelse af dagsordenen

Beslutningskompetence: Brugerbestyrelsen

Glostrup Idrætsanlæg foreslår, at denne dagsorden danner grundlag for mødets afvikling.

**INDSTILLING**

Glostrup Idrætsanlæg indstiller, at:

Dagsordenen godkendes

**BESLUTNING**

Dagsorden godkendt.

## 2. Meddelelser fra formanden

* Været afholdt møde mellem Glostrup Skole og IF32 Gymnastik, positivt møde med god dialog om hvordan særligt plads udfordringer og rod i depot rum løses fremover

## 3. Meddelelser fra Glostrup Idrætsanlæg

* GI er i gang med et uddannelsesforløb omhandlende service og værtskab. Fortæller mere senere.
* Processen omkring ansættelse af barselsvikar er i gang
* Har haft nogle gode afviklinger af fodboldkampe i samarbejde med GFK.
* Rutsjebanetårnet er blevet malet.

## 4. Meddelelser fra øvrige

* Spørgsmål omkring måling af aktivitet i det nyetablerede styrkerum. Administrationen medsender opgørelse ved referatet.

## 5. Udmøntning af udviklingspuljen

Beslutningskompetence: Brugerbestyrelsen

**RESUMÉ**

Brugerbestyrelsen har 675.000 kr. til rådighed i 2023, til indfrielse af ønsker på Udviklingsplanen.

På møde i Brugerbestyrelsen den 9. Februar 2023, blev det besluttet hvilke ønsker fra Udviklingsplanen på idrætsområdet der skulle arbejdes videre med.

Brugerbestyrelsen modtager her en orientering om hvor langt i processen projekterne der er tildelt midler er.

**SAGSFREMSTILLING**

Der var modtaget følgende ønsker indenfor ansøgningsfristen den 31. December 2022.

|  |  |  |
| --- | --- | --- |
| **Ønske** | **Fremsat af** | **Prisskøn** |
| **Ønsker om renovering/genetablering** | |  |
| Omlægning af 2 eksisterende tennisbaner til kunstgræs/-stof, samt renovering af øvrige baner | Glostrup Tennisklub | 500.000 kr. |
| Udskiftning eller renovering af tilløb og 2 pitche, Solvangsparken | Glostrup Cricket Club | Ikke indhentet tilbud. |
| Opfriskning af omklædningsrum, Østervangsbanerne | Glostrup Fodbold Klub | 25.000 kr. |
| Renovering af omklædningsrum, tribunen Glostrup Idrætspark | Glostrup Fodbold Klub | 100.000 kr. |
| Renovering af vaskerum, Glostrup Idrætspark | Glostrup Fodbold Klub | 75.000 – 100.000 kr. |
| Nyt kastebur til opvisningsbanen, Glostrup Idrætspark | GIC Atletik og Motion | 150.000 kr. |
| \*Udluftning/ventilation i Nordvanghallen | Hvissinge Danse Forening | Indhentes ikke før ”forsøgsperiode” udløber |
| **Ønsker om nye tiltag** | |  |
| **Ønske** | **Fremsat af** | **Prisskøn** |
| Anlæggelse af betonpitch på cricketbane 1, Solvangsparken | Glostrup Cricket Club | 150.000 kr. |
| Urban Floorballbane, Glostrup Idrætspark eller ved Hvissingehallen | Glostrup Goblins Floorball Club | 105.000 kr. |
| Streetbasket bane med multifunktion, Glostrup Idrætspark | Glostrup Basketball Klub | 130.000 kr. |
| Bevægelseshus/springcenter, Glostrup Idrætspark | IF32 Glostrup Gymnastik | Overstiger 1 mio. kr. |
| Kasser/opbevaringsløsning til tasker i hal 1, Glostrup Idrætspark | Albertslund/Glostrup Håndbold | 10.600 kr. |
| 25 meters svømmebassin | Glostrup Svømmeklub | Overstiger 1 mio. kr. |
| Padel Tennis | Glostrup Tennisklub | Overstiger 1 mio. kr. |
| Fægtesal | Glostrup Fægteklub | Overstiger 1 mio. kr. |
| Indendørs bueskyttebane til 10 personer | Glostrup Bueskytter | Overstiger 1 mio. kr. |
| Udvidelse af lounge, tribunen Glostrup Idrætspark | Glostrup Fodbold Klub | 500.000 – 750.000 kr. |
| Nyt lysanlæg på opvisningsbanen, Glostrup Idrætspark | Glostrup Fodbold Klub | Overstiger 1 mio. kr. |
| Kunstgræsbane på opvisningsbanen, Glostrup Idrætspark | Glostrup Fodbold Klub | Overstiger 1 mio. kr. |
| Fælles klubhus, Glostrup Idrætspark | Glostrup Fodbold Klub | Overstiger 1 mio. kr. |
| Måltavle ”ny” kunstgræsbane, Glostrup Idrætspark | Glostrup Fodbold Klub | 50.000 kr.  (Alternativt flyt den på stadion) |
| Ny måltavle på opvisningsbanen, Glostrup Idrætspark | Glostrup Fodbold Klub | 250.000 kr. |
| Container til materialer, Glostrup Idrætspark | Glostrup Fodbold Klub | 50.000 kr. |
| Kunstgræsmåtter, Glostrup Idrætspark | Glostrup Fodbold Klub | 500.000 kr. |
| Terrasse ved klubhuset Østervangsbanerne | Glostrup Fodbold Klub | 75.000 – 100.000 kr. |
| Tribune ved kunstgræsbanen, Glostrup Idrætspark | Glostrup Fodbold Klub | 100.000 kr. |
| Kunstgræsbane på Ejby Friluftscenter | Ejby IF68 | Overstiger 1 mio. kr. |
| Beachvolleybaner | Glostrup IC Volleyball | 450.000 kr. |

Ud af disse punkter blev der på mødet den 9. Februar besluttet at gå videre med forslaget om Streetbasket, Urban Floorball og Beachvolley, med følgende bemærkninger:

*Brugerbestyrelsen giver basket forhåndstilsagn om 130.000 kr. En forudsætning for endelig udmøntning af de 130.000 kr. er at relevante foreninger indkaldes til et møde for at drøfte om anlægget kan benyttes multifunktionelt samt drøfte placering. Profilkoordinator fra Vestervang skal ligeledes indkaldes. Der tages forbehold for at et basketanlæg ikke nedbringer parkeringskapaciteten.*

*Brugerbestyrelsen er positive overfor beachvolleybaner, men ønsker at forfølge princippet om at renovere inden der etableres nyt hvis det giver mening. Derfor skal det afdækkes om det er en mulighed at renovere eksisterende bane i Hvissinge – herunder om der kan lægges et ”kattenet” ud så der ikke besørges på banen, samt at have fokus på at banen også gerne skal rumme beachhåndbold og beachfodbold for maksimal udnyttelse.*

*Brugerbestyrelsen er positive i forhold til ønsket om urban floorball. Det skal afdækkes om man kan lægge en belægning på fx multibanen i Hvissinge frem for at indkøbe et samlesæt. Dette for at have fokus på holdbarhed og bæredygtighed.*

Administrationen afgiver en mundtlig status på mødet omkring projekterne. Brugerbestyrelsen bedes herefter drøfter, om det er aktuelt at foretage ændringer i tildelingen af midler, med henblik på at midlerne skal bruges i 2023.

**INDSTILLING**

Glostrup Idrætsanlæg indstiller:

* At Brugerbestyrelsen beslutter om der skal foretages ændringer i tildelingen af midler.
* At status på projekterne tages til efterretning.

**BESLUTNING**

IC Volleyball opfordres til at gå videre med en renovering af eksisterende baner i Hvissinge og får tildelt midler herefter.

Tildelingen af midler til Glostrup Goblins Floorball, omkring etableringen af Urban floorball bane tilbagetrækkes, da Brugerbestyrelsens ønske til placering og underlag ikke kan indfries og ønsket derfor ikke kan lade sig gøre indenfor eksisterende midler.

Brugerbestyrelsen beslutter derfor at fordele de resterende midler, som følgende:

1. Om GIC Volleyball vil være interesseret i en opgradering af banerne i Hvissinge i stedet for tidligere ønske om nye baner. I så fald tildeles dette 100.000 kr.
2. Glostrup Fodbold Klub tildeles 100.000 kr. til at undersøge etableringen af måltavlen ved kunstbanen på Glostrup Idrætspark.
3. Glostrup Fodbold Klub tildeles 100.000 kr. til etablering af tribune ved samme kunstgræsbane.
4. Glostrup Cricket klub tildeles 150.000 kr. til anlæggelse af betonpitch på cricketbane 1 i Solvangsparken.
5. Glostrup Håndbold (AG) tildeles 10.600 kr. til kasser/opbevaringsløsning til tasker i hal 1 i Glostrup Idrætspark.

Det bemærkes at alle projekter skal foregå i konsultation med Glostrup Idrætsanlæg.

## 6. Stævne- og arrangementsoversigt 2023/2024

Beslutningskompetence: Brugerbestyrelsen

**RESUMÉ**

I henhold til Fordelingsreglerne er ansøgningsfristen til stævner og arrangementer den 15. maj 2023.

**SAGSFREMSTILLING**

Efter ansøgningsfristens udløb har Glostrup Idrætsanlæg foretaget en administrativ fordeling af de tider, hvor der har været flere ansøgere.

Indendørs idrætsgrene prioriteres før udendørs idrætsgrene. Foreninger som har benyttet tildelt tid vil ligeledes prioriteres før foreninger med ubenyttet tildelt tid.

Hvis en ansøgning ikke kan imødekommes, vil der så vidt muligt blive foreslået en anden hal/tid/dato end det ønskede, frem for at afslå ansøgningen.

Siden indførelsen af det nuværende lokalebookingsystem har Glostrup Idrætsanlæg for overskuelighedens skyld udfærdiget en oversigt over sammenfaldende ønsker.

Ønske om halbal er indkommet til oktober 2024.

**INDSTILLING**

Glostrup Idrætsanlæg indstiller:

* At Brugerbestyrelsen godkender forslag til fordeling af stævner og arrangementer 2023/2024.

**BESLUTNING**

Indstilling godkendt.

**BILAG**

Bilag 1 – Stævne- og arrangementsoversigt 2023/2024 - Oversigt over sammenfaldne ønsker (OBS: sendes ud op til mødet)

## 7. Forslag til takster 2024

Beslutningskompetence: Kommunalbestyrelsen

**RESUMÉ**

Glostrup Idrætsanlæg udarbejder hvert år forslag til takster for benyttelse af svømmehal, motionscenter, udendørsarealer, haller samt selskabslokaler og mødelokaler i Glostrup Idrætsanlæg.

**SAGSFREMSTILLING**

Der er foretaget en afbalanceret regulering af taksterne under hensyntagen til kommunens fremskrivningsprocent, forhøjede energiafgifter samt en afpasning af taksterne i forhold til de omkringliggende anlæg.

Forslag til takster for 2024 tager udgangspunkt i taksterne for 2023 med en generel prisfremskrivning jf. KL's fremskrivningsprocent.

Den 30. maj 2023 besluttede Kultur- og Fritidsudvalget at hæve svømmehalsrelaterede takster for 2023 med virkning fra 1. august 2023. De nye gældende takster pr. 1. august 2023 er fremhævet med rødt i kolonnen foreslået takst 2023.

I takstforslaget skal Brugerbestyrelsen forholde sig til de takster hvor Glostrup Idrætsanlæg (GIA) står som ansvarlig.

Glostrup Idrætsanlæg har markeret ændringer med rødt i takstforslaget.

**INDSTILLING**

Glostrup Idrætsanlæg indstiller:

* At Brugerbestyrelsen anbefaler forslag til takster for 2024.

**BESLUTNING**

Indstilling godkendt.

**BILAG**

Bilag 2 - Takstforslag 2024.

## 8. Forbrugsoversigt pr. 31 maj 2023

Beslutningskompetence: Brugerbestyrelsen

**RESUMÉ**

Glostrup Idrætsanlæg fremlægger forbrugsoversigt for Brugerbestyrelsen.

**SAGSFREMSTILLING**

|  |  |  |  |  |
| --- | --- | --- | --- | --- |
|  | **2023** | **2023** | **2023** | **2023** |
|  | **Korrigeret Budget** | **Forbrug** | **Restbudget** | **Forbrugs-pct** |
| **2360R Glostrup Idrætsanlæg R** | **11.549.742** | **6.117.270** | **5.432.472** | **53,0** |
| **236010M Glostrup Idrætsanlæg, ramme** | 12.235.955 | 6.195.107 | 6.040.848 | 50,6 |
| 1010100001 Løn | 12.315.094 | 5.336.503 | 6.978.591 | 43,3 |
| 1010100002 Vikar | 188.587 | 777 | 187.810 | 0,4 |
| 1010100003 Øvrig personaleudgifter | 314.355 | 98.261 | 216.094 | 31,3 |
| 1010100016 Kompetenceudvikling | 245.537 | 168.973 | 76.564 | 68,8 |
| 1010100020 Kontorhold | 335.342 | 201.836 | 133.506 | 60,2 |
| 1010100030 Inventar |  | 58.710 | -58.710 |  |
| 1010100040 IT-udstyr og telefoni | 142.333 | 57.464 | 84.869 | 40,4 |
| 2360000020 Vedligeholdelse | 2.438.228 | 556.852 | 1.881.376 | 22,8 |
| 2360000040 Nyanskaffelser | 721.960 | 585.828 | 136.132 | 81,1 |
| 2360000060 Køretøjer |  | 76.245 | -76.245 |  |
| 2360000080 Rengøring | 179.934 | 259.090 | -79.156 | 144,0 |
| 2360000100 Markedsføring | 132.966 | 8.254 | 124.712 | 6,2 |
| 2360000120 Events |  | 19.417 | -19.417 |  |
| 2360000140 Indtægter | -4.961.123 | -1.277.492 | -3.683.631 | 25,8 |
| 2360000160 Ejby 68 klubhus | 182.742 | 44.387 | 138.355 | 24,3 |
| **236020M Glostrup Idrætsanlæg, momsreg. virksomhed** | -686.213 | -77.837 | -608.376 | 11,3 |
| 1010100016 Kompetenceudvikling |  | 137.500 | -137.500 |  |
| 1010100020 Kontorhold |  | 15.707 | -15.707 |  |
| 1010100040 IT-udstyr og telefoni |  | 4.788 | -4.788 |  |
| 2360000120 Events | -224.989 | 86.448 | -311.437 | -38,4 |
| 2360000140 Indtægter | -461.224 | -322.280 | -138.944 | 69,9 |
| **I alt** | **11.549.742** | **6.117.270** | **5.432.472** | **53,0** |

Implementering af nyt økonomisystem har skabt en række udfordringer i forhold til blandt andet korrekt kontering og bogføring af indtægter. Nogle udgifter er således bogført på forkert konto og skal omkonteres. En række indtægter er endnu ikke bogført.

**INDSTILLING**

Til orientering

**BESLUTNING**

Orienteret.

## 9. Status på anlægsprojekter

Beslutningskompetence: Brugerbestyrelsen

**RESUMÉ**

For at Brugerbestyrelsen kan følge med i aktuelle anlægsprojekter vil Glostrup Idrætsanlæg og Glostrup Ejendomme give en status på igangværende anlægsprojekter.

**SAGSFREMSTILLING**

Renovering af svømmehallen er i gang den. Den 3. juli lukker alle bassiner og forventes åbnet igen mandag i uge 30.

**INDSTILLING**

Til orientering.

**BESLUTNING**

Orienteret.

## 10. Green Sport Facility – miljømål for GI 2023

Beslutningskompetence: Brugerbestyrelsen

**RESUMÉ**

Brugerbestyrelsen besluttede på møde den 24.9.2009, at Glostrup Idrætsanlæg hvert år skal orientere om miljømålene for det kommende år og i slutningen af året skal Brugerbestyrelsen have en status på om målene er nået.

Siden 2010 har der været særligt fokus på at reducere elforbruget og vandforbruget. Det har ligeledes været et mål at optimere affaldssortering, herunder sortering af dåser samt at implementere målene overfor nyt personale.

Det er Glostrup Ejendomme som står for de overordnede miljømål, men Glostrup Idrætsanlæg vil altid have fokus på miljøet, i relation Green Sport Facility, det der tidligere hed Green Key konceptet.

**SAGSFREMSTILLING**

Glostrup Idrætsanlæg vil i 2023-2024 have særligt fokus på:

* FN’s verdensmål, der udarbejdes en handleplan som vil pege på 2-3 mål.
* Affaldshåndtering, er i fuld gang. Der arbejdes med hvordan der sikres sortering på anlæggene indenfor.

De 2 miljø mål kan sprede sig ind i 2024 og særligt fokuspunktet på verdensmålene kan strække sig ind i 2025.

Målene evalueres i december 2023.

**INDSTILLING**

Til orientering.

**BESLUTNING**

Orienteret.